Spar Nord må nedjusterer forventninger til årets resultat for 2018. Det skriver de i en meddelelse på fondsbørsen. En af bankens erhvervskunder har været involvoret i en svindelsag, der har betydet, at kunden er gået konkurs. På grund af den konkurs påregner banken at tab i størrelsesordenen 45 millioner kroner. - Som et resultat heraf forventer banken nu et resultat efter skat på i niveauet 920 mio. kr. mod tidligere i niveauet 1,0 mia. kr., skriver banken i fondsbørsmeddelelsen. Ifølge Landbrugsavisen.dk er det kornvirksomheden BMG med base i Randers, der er gået konkurs og altså derfor har fået Spar Nord til at nedjustere forventningerne til årsresultatet. - Det er en umanerlig trist sag. Der er kun tabere i sådan en sag. For banken er det kommet som lyn fra en klar himmel. Der var ikke noget, der tydede på, at det var en virksomhed i krise, siger bankdirektør Lars Møller til landbrugsavisen.dk. Spar Nords regnskab for 2018 offentliggøres som planlagt 7. februar.

Opsummering:
Spar Nord må nedjustere forventningerne til årets resultat, fordi en kunde er gået konkurs efter en svindelsag.